ઠાકોર સેનાએ મીડિયા સમક્ષ નીતિન પટેલ પર સનસનીખેજ આરોપ લગાવ્યો હતો કે નીતિન પટેલ જ ગુજરાતમાં શાંતિ ઈચ્છતા નથી. પોતાની રાજકીય મહત્વાકાંક્ષા માટે તેઓ રાજકીય રમત રમીને હિંસા કરાવે છે. ગુજરાતમાંથી પરપ્રાંતીયો પલાયન થઈ રહ્યા છે તેમને રોકવાનું કામ યોગ્ય રીતે રાજ્ય સરકાર કરી રહી નથી. ઠાકોર સેના અને ઓબીસી એકતા મંચે નીતિન પટેલ પર ગંભીર આરોપ લગાવ્યા હતા અને જણાવ્યું હતું કે જે બાળકોના ભવિષ્ય સાથે રમત રમે તે પરપ્રાંતીય સાથે શું ન કરી શકે? આવા આરોપ સાથે જ એક વર્ષ પહેલા શિક્ષણમાં ડોમિસાઈલ પર કરવામાં આવેલા નીતિન પટેલના સન્માન ફોટો અને સોશિયલ મીડિયાની સ્ક્રિન શોટ જારી કર્યા હતા.